Publisko iepirkumu likuma 82. panta kārtībā rīkots iepirkums

„Neregulāri pasažieru pārvadājumi Rīgas tehniskās universitātes vajadzībām”

ID Nr.: RTU-2017/9

Rīga, 2017.gada 22.februārī

*Atbildes par saņemtajiem jautājumiem*

1.jautājums: Vai mēs pareizi saprotam, ka autobusa atbilstību iepirkuma nolikuma 5.2.5.punkta prasībai (Visiem Pretendenta pakalpojumu izpildē iesaistītajiem autobusiem ir jāatbilst vismaz EURO 4) var apliecināt iesniedzot autobusa transportlīdzekļa reģistrācijas apliecības kopiju, ja tajā sadaļā (J) vai citā sadaļā Kategorija ir norādīta informācija par atbilstību vismaz EURO 4 standartam.

Atbilde: Iepirkuma nolikuma 5.3.5.apakšpunktā minēts – lai apliecinātu nolikuma 5.2.5. apakšpunkta izpildi, Pretendentam jāiesniedz dokumenti, kuri apliecina, ka visiem pakalpojuma izpildē iesaistītajiem autobusiem oglekļa dioksīda emisijas un piesārņotāju – slāpekļa oksīdu, metānu nesaturošo ogļūdeņražu un cieto daļiņu daudzums nepārsniedz EURO 4.

Tādējādi paskaidrojam, ka šīs prasības atbilstību var apliecināt arī iesniedzot autobusa transportlīdzekļa reģistrācijas apliecības kopiju, kurā ir norādīta informācija par atbilstību EURO 4 standartam.

2.jautājums: Vai mēs pareizi saprotam, ka Pretendents atbilstoši iepirkuma nolikuma tehniskās specifikācijas prasībām katrā ietilpības diapazonā var piedāvāt tikai pa 1 autobusam, proti, kopā var piedāvāt tikai 3 autobusus.

Atbilde: Iepirkuma Pielikuma Nr.4 “Tehniskā specifikācija – tehniskais piedāvājums (forma)” 5.punktā ir noteikts: “*Pretendentam ir jābūt vismaz vienam autobusam katrā ietilpības diapazonā”*, savukārt 6.punktā ir noteikts, ka: “*Pretendentam vienlaicīgi jāspēj nodrošināt vismaz 2 (divus) transportlīdzekļus pasažieru pārvadāšanai dažādos maršrutos”*. Līdz ar to izriet, ka Pasūtītājam var rasties vajadzība vienlaicīgi pēc diviem vienādas ietilpības autobusiem, ko Pretendentam būtu nepieciešamas nodrošināt.

*Iepirkumu komisija*